b'\n_START_ARTICLE_\nHelmer J\xc3\xb5gi\n_START_PARAGRAPH_\nHelmer J\xc3\xb5gi (s\xc3\xbcndinud 2. jaanuaril 1952 Tartus) on Eesti poliitik ja \xc3\xb5petaja. Ta on Tartu Jaan Poska G\xc3\xbcmnaasiumi direktor.\n_START_SECTION_\nHaridus\n_START_PARAGRAPH_\nHelmer J\xc3\xb5gi on l\xc3\xb5petanud A. H. Tammsaare nimelise Tartu 1. Keskkooli 1970 ja Tartu Riikliku \xc3\x9clikooli matemaatika erialal 1975.\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nJ\xc3\xb5gi on t\xc3\xb6\xc3\xb6tanud Kutsekeskkoolis nr. 16 \xc3\xb5petajana 1975\xe2\x80\x931983, Kutsehariduse Pedagoogika THI nooremteadurina 1983\xe2\x80\x931984, Tartu 1. Eriinternaatkoolis \xc3\xb5petajana 1984\xe2\x80\x931985, EKP Tartu Rajoonikomitees instruktorina 1985\xe2\x80\x931987, Hugo Treffneri G\xc3\xbcmnaasiumi direktorina 1987\xe2\x80\x932001 ning Haridus- ja Teadusministeeriumi keskhariduse talituse juhatajana 2001\xe2\x80\x932003. 2003\xe2\x80\x932011 oli ta Riigikogu liige. Aastast 2011. asus ta Tartu Jaan Poska G\xc3\xbcmnaasiumi direktori ametisse._NEWLINE_Ta on olnud Riigimetsa Majandamise Keskuse n\xc3\xb5ukogu liige, Tartu Kultuurkapitali n\xc3\xb5ukogu esimees, Tartu Rahva\xc3\xbclikooli n\xc3\xb5ukogu esimees, Tartu Kutsehariduskeskuse n\xc3\xb5ukogu liige, SA Keila Haridus n\xc3\xb5ukogu liige, SA Junior Achievement Arengufondi n\xc3\xb5ukogu liige, Tartu Turu Seltsi liige, SA Oman\xc3\xa4olise Kooli Arenduskeskus n\xc3\xb5ukogu liige ning Tartu Rotary klubi liige.\n_START_SECTION_\nPoliitiline tegevus\n_START_PARAGRAPH_\nHelmer J\xc3\xb5gi oli Tartu Linnavolikogu liige 1999\xe2\x80\x932005, X ja XI Riigikogu liige. Ta oli Eesti Koonderakonna liige 1994\xe2\x80\x931998 ning on aastast 2002 Eesti Reformierakonna liige.'